## На основу члана 35. Закона о средњем образовању и васпитању (Сл. гласник РС“ бр. 55/2013, 101/2017, 27/2018 – др. закон, 6/2020, 52/2021, 129/2021 i 129/2021) и члана 15. Закона о националним саветима националних мањина (“*Службени гласник РС*", бр. 72/2009, 20/2014 - одлука УС, 55/2014 и 47/2018),а у складу са чланом 8 Статута Националног савета словачке националне мањине Број: 01-117/2018-01 од 28.12.2018. и чланом 2 Пословника о раду Извршног одбора Националног савета националне мањине, Национални савет словачке националне мањине, на електронској седници одржаној данa 19.02.2025-21.02.2025. године, донео је следеће

**ОДЛУКА**

**о сагласности НССНМ на**

**План уписа смерова за школску 2025/2026 годину у Гимназији са домом ученика „Јан Колар“ у Бачком Петровцу**

**I**

Национални савет словачке националне мањине даје сагласност на План уписа смерова за школску 2025/2026 годину у Гимназији са домом ученика „Јан Колар“ у Бачком Петровцу и то:

* Општи смер гимназије на словачком наставном језику .... 28 ученика
* Општи смер гимназије на српском наставном језику ......... 28 ученика
* Смер техничар информационих технологија на словачком наставном језику...28 ученика
* Смер кувар у трогодишњем трајању на словачком наставном језику...28 ученика

**I I**

Одлуку објавити на званичном интернет порталу НССНМ

***Образложење***

Гимназија са домом ученика „Јан Колар“ у Бачком Петровцу је доставила Националном савету словачке националне мањине Захтев за давање сагласности НССНМ на План уписа смерова за школску 2025/2026 годину број: 47-2/25 од дана 31.01.2025.године и План уписа ученика у први разред средње школе за школску 2025/2026 годину, која је саставни део овог документа.

Национални савет разматрао је на 20. електронској седници, одржаној од 19.02.2025-21.02.2025. године, достављени захтев.

Након разматрања достављене документације, узимајући у обзир изнете разлоге и ставове, присутни су приступили гласању.

За давање сагласности НССНМ на План уписа смерова за школску 2025/2026 годину у Гимназији са домом ученика „Јан Колар“ у Бачком Петровцу је гласало \_\_ чланова НССНМ, против давања сагласноти је било\_\_\_ чланова, судржаних је било\_\_.

У складу са горе наведеним, а на основу одредаба члана 15. Закона о националним саветима националних мањина, донета је одлука из диспозитива.

Број: 01 – 8/ 2025-04

Датум: 21.02.2025. године

Место: Нови Сад

ПРЕДСЕДНИЦА ИО НССНМ

Елена Турански с. р.

ПРЕДСЕДНИЦА НССНМ

Душанка Петрак